Apstiprināts  
Daugavpils pilsētas domes iepirkumu komisijas  
2016.gada 13.janvāra sēdē, prot.Nr.2

Iepirkums Publisko iepirkumu likuma 82.pantā noteiktajā kārtībā

**“Medikamentu, inkontinences līdzekļu un medicīnisko instrumentu piegāde Daugavpils pensionāru sociālās apkalpošanas teritoriālajam centram 2016.gadā”**

identifikācijas numurs DPD 2016/1

**Atbildes uz pretendentu jautājumiem Nr.1**

Daugavpils pilsētas domes iepirkumu komisija 2016.gada 13.janvāra sēdē (prot.Nr.2) ir izskatījusi pretendentu uzdotos jautājumus un sniedz šādas atbildes:

**1. Jautājums:** Vēlos uzdot dažus jautājumus saistībā ar konkursa nolikumu DPD 2016/1. Izpētot nolikumu, kurš ir sadalīts 3 iepirkuma daļās, vēlos informēt, ka 3.DAĻA: Medicīniskie instrumenti ir sadalīts tā, ka patiesībā pasūtītājs nevar izvēlēties saimnieciski izdevīgāko piedāvājumu.

Vienā sadaļā ir saliktas kopā preces, kur jau sākotnēji paskatoties pieprasījumu, ir skaidrs, ka pilnu daļu nav iespējams nodrošināt, jo tur ir saliktas medicīnas preces, kas ir vienreizlietojamās, kā piem. šļirces, katetri, vienreizlietojamie cimdi, vienreizlietojamie joda kociņi, vienreiz lietojamās cepures, halāti un medicīnas tehnika, kā piem. spieķi ar koka rokturi vai alumīnija spieķi, krūzītes, kas nav vienreizlietojamās preces un kvalificējas kā medicīnas tehnika.

Lai piedāvātu labāko cenu, tad tiem, kuri piedāvā vienreizlietojamās preces, ir jāiepērk pie izplatītāja Latvijā medicīnas tehniku, vai otrādi, tie, kuri tirgo medicīnas tehniku, ir spiesti iegādāties preces, kuras tirgo vienreizlietojamo medicīnas preču vairumtirgotāji.

Līdz ar to vienā vai otrā gadījumā cenas būs augstākas, nekā izplatītājs varētu reāli piedāvāt, ja šī konkursa daļa būtu sadalīta divās daļās vai arī vērtējot piedāvājumu, tas tiktu vērtēts nevis par daļu kopumā, bet par katru pozīciju atsevišķi, konkursam būtu jēga.

Mūsu priekšlikums, veikt izmaiņas konkursa nolikumā, ka, iepirkuma 3. daļa tiktu vērtēta pa pozīcijām atsevišķi.

Ieguvējs visnotaļ būs konkursa organizētājs, ietaupot līdzekļus, kā arī būs iespēja izvēlēties saimnieciski izdevīgāko piedāvājumu.

**Atbilde uz 1.jautājumu:**

*Komisija nesaskata lietderību sadalīt iepirkuma 3.daļu, sīkākās daļās vairāku iemeslu dēļ. Pirmkārt, daļā nav specifiskas medicīnas tehnikas, kuru varētu piegādāt ierobežots pretendentu loks, otrkārt, daļa ir mazvērtīga. Turklāt grozījumu izdarīšana Publisko iepirkumu likuma 8.2panta kārtībā organizētajos iepirkumos nav iespējama.*

**2. Jautājums:**

Vai var piedalīties iepirkumā „Medikamentu, inkontinences līdzekļu un medicīnisko instrumentu piegāde Daugavpils pensionāru sociālās apkalpošanas teritoriālajam centram 2016.gadā” 2.daļā pa pozīcijām, vai piedāvāt pirmās trīs pozīcijas bez kompensējamām precēm?

**Atbilde uz 2.jautājumu:**

*Saskaņā ar Nolikuma tehnisko specifikāciju 1.punktu, piedāvājums jāiesniedz par visu attiecīgās daļas apjomu. Līdz ar to pretendents nav tiesīgs iesniegt piedāvājumu par atsevišķām daļas pozīcijām.*

Iepirkumu komisijas priekšsēdētāja J.Kornutjaka